Kongsberg
<s>Kongsberg () je grad u Norveškoj.</s><s>Grad je u okviru pokrajine Istočne Norveške i drugi je po veličini i značaju grad okruga Buskerud.</s>

<s>Geografija 
Grad Kongsberg se nalazi u jugoistočnom djelu Norveške.</s><s>Udaljen je 80 kilometara jugozapadno od glavnog grada Osla.</s>

<s>Kongsberg se nalazi u jugozapadnom djelu Skandinavskog poluostrva.</s><s>Grad se razvio u dolini reke Numedalslogen, koja na mestu grada pravi brzake.</s><s>Iznad grada se strmo izdižu planine.</s><s>Shodno tome, nadmorska visina grada ide od 140 do 220 metara nadmorske visine.</s>

<s>Historija 
Prvi tragovi naseljavanja na mjestu današnjeg Kongsberga javljaju se u doba praistorije.</s><s>Današnje naselje osnovano je tek u 16. veku, zbog obližnjih rudnika srebra.</s><s>Rudarstvo je pokrenulo razvoj naselja, pa je mjesto 1624. godne dobilo gradska prava od kralja Kristijana IV.</s><s>Raniji naziv naselja je bio Konningsberg, doslovno «Kraljeva planina».</s><s>Kralj je pozvao njemačke inženjere i druge stručnjake iz Saske i iz Harz koji su bježali od Tridesetogodišnjeg rata da bi pomogli u izgradnji rudarskog centra.</s><s>Za razliku od okolnih gradova, Kongsberg je razvio posebnu urbanu kulturu koja, pod jakim utjecajem tradicije rudarskih zajednica u Njemačkoj.</s><s>Njemački jezik je se intenzivno koristio u rudarskim poslovima i za vjerske službe.</s><s>U prvim godinama gotovo polovica gradskog stanovništva bili su njemački imigranti, a većina inženjera i rukovoditelja bili su njemački imigranti i njihovi potomci su u 19. stoljeću postali posebna društvena klasa zvana «rudarske obitelji» (gruvefamilie) koje su činile obrazovanu društvenu elitu Kongsberga za razliku od norveškog poljoprivrednog stanovništva.</s><s>Prvi nobelovac za ekonomiju Ragnar Frisch pripadao je takvoj rudarskoj obitelji.</s><s>Do 18. stoljeća Kongsberg je bio drugi norveški grad po veličini iza Bergena.</s><s>Bio jedan od dva privilegirana rudarska grada i stoga je formirao posebnu rudarsku jurisdikciju (Bergstad), a postao je dijelom okruga Buskerud tek 1760.</s><s>Dana 1. januara 1838. uveden je novi državni zakon, kojim su stvorene lokalne samouprave, i potom je Kongsberg dobio status općine.</s><s>U 19. stoljeću je postupno izgubio važnost u korist drugih gradova, posebno u odnosu prema brzo rastućoj Christianiji.</s><s>Tokom petogodišnje okupacije Norveške (1940-1945) od strane Trećeg rajha Kongsberg i njegovo stanovništvo nisu značajnije stradali.</s><s>Rudnici srebra su zatvoreni 1958. nakon tri puna stoljeća rada.</s><s>Postali su muzeji i glavna turistička atrakcija grada.</s><s>Kongsberg je i dalje ostao mjesto Kraljevske norveške kovnice (Det Norske Myntverket), koja kuje norveški novac i također proizvodi optjecajne i kolekcionarske kovanice za druge zemlje.</s><s>Ruralne općine Ytre Sandsvær i Øvre Sandsvær spojene su u općinu Kongsberg 1964. godine.</s>

<s>Stanovništvo 
Danas Kongsberg sa predgrađima ima oko 19.000 stanovnika u gradskim granicama i oko 25.000 stanovnika u okviru opštine.</s><s>Poslednjih godina broj stanovnika u gradu je povećao po godišnjoj stopi od blizu 1%.</s>

<s>Privreda 
Privreda Kongsberga se tradicionalno zasniva na rudarstvu (vađenje srebra) i na njemu zasnovanoj metalnoj industriji (proizvodnja oružja, državna kovnica novca).</s><s>Važan dio lokalne privrede je također počivao na šumarstvu.</s><s>Poslednjih godina značaj trgovine, poslovanja i usluga je sve veći.</s><s>Grad je postao središte visoko tehnološke industrije uključujući i sjedište najvećeg norveškog obrambenog poduzeća Kongsberg Gruppen, osnovanog 1814.</s>

<s>Poznate ličnosti 
 Carl Wilhelm Boeck (1808-1875), liječnik i dermatolog;
 Sverre Fehn, arhitekt;
 Dikken Zwilgmeyer, spisateljica;
 Håkon Austbø, pijanist;
 Christian Sinding, skladatelj;
 Christian Wallumrød, pijanist;
 Petter Hugsted, skijaški skakač;
 Asbjørn Ruud, skijaški skakač;
 Birger Ruud, skijaški skakač;
 Sigmund Ruud, skijaški skakač;
 Silje Norendal, snowboarder;
 Thor Groswold, skijač i izumitelj;</s>

<s>Zbirka slika</s>

<s>Spoljašnje veze</s>

<s>Zvanična stranica grada Kongsberga</s>

<s>Gradovi u Norveškoj</s>

